OpenLLM-France/wikimedia huggingface dataset:
# Pedervet quevren - An navet Chabistr

| ◄ An eizvet Chab. Penaus eo ret resista ouz an dentationou munut | An navet Chab. Penaus eo e ranquer remedia ouz an dentationou munut | An decvet Chab. Penaus e rencomp fortifia hor c’halon a enep an dentationou ► |
EVit an dentationou munut-se’ta eus a vanite, a suspicion, a chagrin, a jalousi, a avi, a garanreziou direglet, hac an seurt traou sot-se, pere a zeu evel quelien da dremen dirac hon daoulagat, ha d’hor picat eber var hor boc’h, eber var hor fri, abalamour ma zeo impossibl beza toutafæt exant diouz an importunite anezo ; ar guelia resistanç a ouffet da ober outo, eo en em zerc’hel e repos hep en em inquieti nac en em chagrina morsetout : rac an traou-se oll ne ellont quet noasout deomp evito d’hon importuni, nemet e vezzimp ato er relolution hac er volontez da servicha Doue.
Disprigit eta an attacou munut-se, ha na brigit quet soquen sonjal petra a fell dezo da lavarer ; hoguen list-ii da vourdounat etro ho tiouscouarn quement hac a garrint, ha da nigeal ha tum’ha tuont endro deoc’h, evel ma leser ar c’helien ; ha pa zeuint d’ho picat ha d’en em arreti un nebeut en ho calon, na rit quen tra nemet o lamet simplamant, non pas o combati nac o respont outo, mæs oc’h ober actou control, n’eus forz pe seurt, ispicial eus a garantez Doue : rac, mar em c’hredit, n’en em aheurtot quet da fallout opposi ato ar vertuz control d’an dentation pehini a santit, abalamour ma ve an dra-se fallout casi disput outhi ; mæs goude beza grêt un act eus ar vertuz pehini a so directamant control d’an dentation, mar hoc’h eus bet ar spaç da-anaout peseurt tentation eo, e tistroot simplamant ho calon ouz Jesus-Christ crucifiet, ha dre un act a garantez en e andret e pocot d’e dreid sacr. Hounnez eo ar guella moyen da drec’hi an adversour, quen en dentationou bras quen er re vian : rac evel ma compren carantez Doue enni e-unan quement perfection o deveus an oll vertuziou-all, hac en ur fæçon excellantoc’h eguet ar vertuziou memes, ez eo ivez an ezcellahta remed a enep an oll viçou, hac ho speret o veza custum e pep tentation da gaout recours d’ar remed general-se, ne vezo quet obliget da gonsideri na da examina pe seurt tentationou en deveus ; n’en devezo simplamant, pa vezo troublet, nemet en em reposi var ar remed bras-mâ, pehini a so ouspen quen terribl d’an drouc-speret, ma paoues d’hon tenti, pa vel penaus e servich e dentationou d’hon excita da ober an actou-se a garantez Doue. Chetu a-se ar remed ouz an dentationou munut, pere a erru alies ha pe gant re, ma falfe deomp en em amusi a hini da hini, e teuemp d’en em geina hep avanç netra.
# Marivonig (Duhamel)

Oberennoù damheñvel pe handelvoù all zo ivez, gwelout Marivonig.
| ◄ Markiz Trede | Marivonig | Yannig ar “ bon-garçon ” ► |
* An de kenta eus a viz Du,
* ’Tiskennas ar Saozon en Dour-Du,
* ’Tiskennas ar Saozon en Dour-Du
TRADUCTION. — Le premier jour du Mois Noir [novembre] — Descendirent les Saxons [Anglais] dans le Dourduff.
Chanté par Mlle Reine-Anne Le Braz, Port-Blanc.
Noté par le Colonel Bourgeois. Communique par M. F. Vallée.
Noté et communiqué par M. H. Guillerm, Ergé-Armel, près Quimper.
N. B. — Cette version ne diffère de la première que par les mesures finales. La suivante est extraite des Poésies Populaires de la France (Mss. de la Bibl. Nat.) et a été reproduite par M. Rolland dans son 3ème Recueil de Chansons Populaires (Paris 1887.) Ce volume ayant été tiré à un très petit nombre d’exemplaires. je crois devoir rééditer cette mélodie. — On trouvera une sixième variante — analogue à la version du Trégor, mais basée sur la gamme de ré sans accident au lieu de l’hypodorien — dans les Chansons et Danses des Bretons, de Quellien.
* D’an daou varn-ugent a viz Du
* ’Tiskennas ar Zaozon en Dour-Du,
* ’Tiskennas ar Zaozon en Dour-Du.
TRADUCTION. — Le vingt-deux du Mois Noir — Descendirent les Saxons dans le Dourduff (bis).
Recueilli par M. Lejean, Lesneven.
* Chileuet ’ta na chileuet, chileuet ’ta na chileuet,
* Ur soñnen a neué saùet,
* Hé ! roulanla lanla dibedik !
* Hé ! roulanla lanla dibeda !
TRADUCTION. — Ecoutez donc, écoutez (bis) — Une chanson nouvellement composée, — Hé ! roulanla, etc.
Recueilli par M. Loeiz Herrieu, noté par M. Renan Saib. Kloc’hdi Breiz (Le Clocher Breton), 1904, Lorient.
# Marivonig Keryell

Oberennoù damheñvel pe handelvoù all zo ivez, gwelout Eur zon kloareg ha Yvona Kerizel.
| ◄ Paotr ha paotrez | Marivonig Keryell | Karantez da genta ► |
E Keryell ’z eus eur plac’hig
A gar va c’halonig.
Kaer eo ’vel an heol pa bar
En hanv war an douar.
Freskoc’h eo eged ar roz
Glebiet gant ar gliz-noz.
He c’horf ker mistr ha ker moan
Vel al lili ’zo glan.
Bihan ha skanv eo he zroad,
Lemm ha glas he lagad.
He bleo ’zo hir ha melen,
Hag he c’halon laouen.
He sell a zo birvidik,
He c’han, hini ’n eostig.
He diouchod a zo ruz-wenn
Henvel ouz diou rozenn.
He dent ’zo vel diou renkad
Oanigou gwenn ’n eur prad.
Gant he halan ’z eus c’houez vat
’Vel gant spern-gwenn ar c’hoad.
Braoat ma vez da welet,
Da zul en ofern-bred !
Koef dantelez war he fenn,
Kroaz aour en he c’herc’henn.
En holl barreziou tro-dro
N’eus ket eun all er vro.
Ker koant, ker fur ha Monig,
Marvonig, va dousig.
Emaoun krog em ugent vloaz,
Soudard e vin warc’hoaz.
Oh ! ra blijo gant Doue
Va diouall en arme.
Ma tizroïn ker seder,
Ha m’oun breman d’ar gêr.
Ar Person hor badezas
Hor skoulmo neuze c’hoaz.
Dirag aoter hor parrez,
Dindan sell ar Werc’hez.
Hag e chomimp unanet
Keit ha ma vimp er bed.
# Markiz Traonlavane

Oberennoù damheñvel pe handelvoù all zo ivez, gwelout Markis Traonlavane.
| ◄ Marc’harit Charlez | Markiz Traonlavane | Gwilhaouig Kalvez ► |
* Me ’wel du-hont Traonlavane,
* En e zao en pen e ale,
* En e zao en pen e ale.
TRADUCTION. — Je vois là-bas Traonlavane — Debout à l’extrémité de son avenue (bis).
Eadem.
* Traonlavane a lavare,
* Eus prennestr e gambr, eun de a oe :
* « Me ’wel arri Margodig Choz,
* Seiz vla zo oan ouz he gortoz. »
TRADUCTION. — Traonlavané disait — De la fenêtre de sa chambre, un jour : — « Je vois venir Marguerite Josse, — Depuis sept ans j’étais à l’attendre. »
Chanté par Maryvonne Bouillonnec, Tréguier.
# Marivonnic Ar Floc’h

| ◄ Guillaouic Ar Floc’h o covesad he vestrès | Marivonnic Ar Floc’h | Ar vatès brazes ► |
Barnabas coz a lâre, eun de, d’he vab Ervoan :
— « Comerret Marivonic, pa oc’h eus bet ar boan ;
« Comerret Marivonic, p’oc’h eus hi offancet,
« Rac m’am bije grêt se, me ’m bije hi faëet..
 — « Pemp cant scoed en aour melenn am eus roët d’he zad,
« Pewar c’hant da Varivonn, ’wit he bolonte vad,
« Pemp scoed ’n eur c’hawellic, da lacad luskellad,
« Tri ’n eur chaquedenn nevez, pa vô arri en oad. »
 Na pa ’c’h a Marivonic, ar sul, d’ann offerenn,
Ve hed ann diou, ann ter heur, lacad collinettenn ;
Na pa ’c’h a Marivonic, ar sul, d’ann offern-bred,
lavar paotred Plouillau : « Arri fleur ar merc’hed ! »
 Ruz ez eo he diou-jodic, ha glaz he daoulagad,
Mil boan a ra d’am c’halon rincoud dont d’hi c’huitâd;
Mil boan a ra d’am c’halon rincoud dont d’hi c’huitâd,
Kerliès ma sonjan en-hi, ’teu ’n dour em daoulagad.
— « Dalit ho merc’h, Fanch Ar Floc’h, ha grêt ho mad gant-hi,
« Rac me ’m eus cavet un-all, a zo ken coant ha hi.
« N’eman ket he-hunanic, a drugare Doue,
« Me am eus poaniet gant-hi, coulz en noz hac en de. »
 Tostaët, camaraded, da evan eur banne,
Da iec’hed Marivonic, zo claonv war he guele.
Pa oa ar baotred iaouanc o composi ho zon,
Oa eur Barnabas bihan ’pocad da Varivon. —
# Marivonnik

Oberennoù damheñvel pe handelvoù all zo ivez, gwelout Marivonig.
| ◄ Markiz Trede | Marivonnik | Iannik ar Bon-garçon ► |
Ann de kenta euz a viz du ’Tiskennas ’r Saozon en Dourduff; (bis)
 En Dourduff pa ’z int diskennet, Ur plac’hik iaouank ’deuz laeret : (bis)
 Ho deuz laeret ur plac’hik koant Da gass gant-he d’ho batimant. (bis)
 Marivonnik eo hi hano, Ginidik e a Blougasnou. (bis)
 Marivonnik a lavare, Biou porz hi zad pa dremene : (bis)
 — Adieu, ma mamm, adieu ma zad, Bikenn n’ho kwel ma daoulagad ! (bis)
 Adieu, ma breur, adieu, ma c’hoar Bikenn n’ho kwelann war ann douar ! (bis)
 Adieu, keront ha mignouned, Bikenn n’ho kwelann war ar bed ! — (bis)
 Ar Varivonnik a oele, Na gave den hi c’honzolje ; (bis)
 Na gave den hi c’honzolje, Met ’nn Angles-braz, hennes a ree :
 — Marivonnik, na oelet ket, Wit ho puhe na gollfet ket : (bis)
 Wit ho puhe na gollfet ket, Met ho enor na larann ket ! — (bis)
 — Gwell eo ganin-me ma enor Wit kement lestr ’ zo war ar mor. (bis)
 Aotro ann Angles, d’in laret, Nemet d’ac’h na vinn oblijet ? — (bis)
 — D’in ma unan, d’am faotr ar gambr, D’am martoloded p’ho do c’hoant ! (bis)
 D’am martoloded, p’ho do c’hoant, Bez’ ’ zo ’nn ez-he unann ha kant ! — (bis)
 — Aotro ann Angles, d’in laret, War ’r pont da vale am lezfet ? — (bis)
— War bont al lestr ia, baleet, Met taolet-ewez veac’h beuzet. (bis)
 Marivonnik a lavare War bont al lestr pa bourmene : (bis)
 — Gwerc’hes Vari, lavaret d’inn, Pe me em veuz, pe me na rinn ? (bis)
 Balamour d’ac’h, Gwerc’hes Vari, N’ c’houlennann ket ho ofansi. (bis)
 Mar ann er mor, me ’vo beuzet, Ha mar chommann, me vo lazet ! — (bis)
 Euz ar Werc’hes a deuz zentet War hi fenn ’r mor eo em daolet. (bis)
 Ur pesk bihan a fonz ar mor, ’Zav Marivonn war c’hore ’nn dour. (bis)
 Ann aotro ’nn Angles a lare D’he verdedi eno neuze : (bis)
 — Merdedi, merdedi, hastet, Me a roïo d’ac’h pemp kant skoed ! — (bis)
 Ann aotro ’nn Angles a lare Da Varivonnik, en de-se :
 — Marivonnik, c’hui ’ zo manket, Ma karjeac’h ’vijeac’h ma fried ! —
Kanet gant Janet ar Gall — Kerarborn, 1849.
Une autre version donne ainsi la fin de cette chanson, dont l’air est charmant :
Ur pesk bihan a fonz ar mor ’Zav Marivonn war c’hore ’nn dour (bis)
 Ur bar-awell a zo zavet, ’N toul porz hi zad ’n euz hi c’hasset. (bis)
 — Tadik paour, digoret ho tor, Marivonnik a c’houll digor ! — (bis)
 — Ha posubl a ve, ma Doue, Marivonnik a ve aze ! — (bis)
 Ter zro d’ann ti a deveuz gret, Ha neuze kerkent ’ eo marwet ! (bis)
# Markiz Gwerand

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Markiz Gwerand (1846)
* Markiz Gwerand (1867)
* Markiz Gwerand (1883)
# Markiz Trede

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Markiz Trede, gant Fañch an Uhel ;
* Markiz Trede, gant Maurice Duhamel
# Marivonik

Oberennoù damheñvel pe handelvoù all zo ivez, gwelout Marivonig.
| ◄ Ar C’hloarek iaouank | Marivonik | Ar Rouzik kemener ► |
* Ann de kentan deuz a viz Du
* Diskennaz ar Saozon e Dour-Du. (bis)
* E Dour-Du pe int diskennet,
* Eur plac’hig iaouank e deuz leret ;
* E deuz leret eur plac’h iaouank
* Ewit kas gant-he d’ho batimant.
* Ar Varivonig e oele
* Toul porz he zad p’e dremene ;
* — Adieu ! ma mamm ; adieu ! ma zad !
* Birviken n’ho kwelan war ar bed. —
* Ar Varivonig a oele,
* War bord al lestr pa bourmene ;
* Ar c’habitenn p’an euz gwelet,
* D’ar Varivonig an euz laret
* — Marivonik, na oeled ket ;
* Ewid ho pue na gollfed ket,
* Ewid ho pue na gollfed ket,
* Hoc’h enor, d’ac’h na laran ket. —
* Ar Varivonig a c’houlenne
* Deuz ar c’habitenn hag a neuze :
* — Otro ar c’habitenn d’in ha lared,
* Da bed ac’hanoc’h a vin barnet ?
* — D’in-me unan, d’am fotr-a-gampr,
* D’am martoloded pa defont c’hoant,
* D’am martoloded pa defont c’hoant ;
* Bea zo ann-he eur seiz ha kant. —
* Ar Varivonig a levere
* War bord al lestr ha neuze :
* — Otro Doue ! Gwerc’hez Vari !
* Pe me n’em veuin, pe me na rin ?
* Me zo gwell d’in mervel mil gwech
* Wit ma ve ofansin Doue eur wech, —
* Oa ket he gir peurachuet,
* War he fenn er mor e ’n em dolet ;
* War he fenn er mor e ’n em dolet ;
* Eur peskig gwenn hi deuz lonket,
* Eur peskig gwenn hi deuz lonket,
* Er bord ar mor e deuz hi kaset...
* Ar Varivonig a oele,
* War dor he zad pa ne skoe :
* — Ma zadik paour, digored d’in he tor.
* Ho merc’h Marivonik zo o c’houl digor.
* Ho merc’h Marivonik zo o c’houl digor,
* Digor, ha miret gant-hi hec’h enor. —
Chanté par Jeanne Le Bourdon, de Minic’hi (Côtes-du-Nord), et par Marie Quellien, de Tréguier.
* ↑ Mot à mot : le mois noir.
* ↑ Une version dit : « E mor du — dans la mer noire »
# Ar finvezou diveza eut an den, evit distaga hor c’halon diouz ar bed-ma

| ◄ Oræson d’ar Verc’hes evit an Anaon | Ar finvezou diveza eut an den, evit distaga hor c’halon diouz ar bed-ma | Santimanchou Santes Theresa en quêver ar vuez ► |
Eus an den, evit distaga hor chalon diouz ar bed-ma. Va’r ton ; Biron, Biron.
| SOnjit, den abuset, Sonjit en eternite, C’houi pini so sujet D’ar pec’het, d’ar vanite ; Sonjit e rencot mervel Ha quitaït ar bed-ma, Pa zeuiô Doue d’ho quervel Abarz nemeur ama. Neuse gant cals a spont En rencot apparissa Da renta piz ho cont D’ar barner rigourussa ; Ur setanç a receffot A vuez pe a varo, Hac ar stad m’en em gueffot Da jamæs a bado. Nemet ur veich epquen Ar barados ne goller ; Eus an ifern biquen En em denna ne aller ; Hoguen barados collet, Chetu tout eat da goll, Ha barados gouneset, Chetu gounezet oll. Roet en deveus Doue | Ar choas d’hoc’h en assuranç En eil pe’n eguile Da ober ho temeuranç ; En ifern p’e harados E rencot chom ato Da zevi pe da repos, Goude souffr ar maro. En traou-se ma sonjac’h, E tillesac’h ar viçou, Hac en em avissac’h Da bratica’r vertuziou : Eveziant vec’h da dec’het Diouz peb occasion, Da goueza en ho pec’het Hac en dentation. Couscoude oc’h quen dall, Quen intourd, quen obstinet, Na deus nemet traou-all Oc’h occupi ho speret, Eleac’h sonjal en affer Eus ho silvidiguez, Ha c’houi en quer bras danjer |
| Da vont da goll ivez. Sauvet[e]it hoc’h ene, Ha d’an ifern renoncit ; Choasif abret an eê : Liquit ho poan d’he c’honit Dre’n œuvrou a drugarez, Dre ar batiantet Ha dre ur guir garantez En andret Doue bepret. Gonfessaït a galon Ho pec’hejou tremenet, Ha goulennit pardon Anezo gant guir regret ; Grit ar resolution Gant couraij da drec’hi Ar goall inclinaiion So enoc’h da bec’hi. Reglit guell ho puez, Hep conta pell da veva, Tremenit peb devez, Evel pa ve ho tiveza ; Distroït hoc’h affection Diouz an traou tamporel, Oc’h ober reflexion Var an traou eternel. Ar bed a dremeno, C’houi a dremeno ive ; An ifern a chomo Epad an eternite : An tourraant a so enna Jamæs ne finisso, Mæs plijadur ar bed-ma Souden a baouezo. Siouaz ! peguer bras eo Follentez ar c’hrouadur A c’hoas devi en veo Evit dister blijadur, Devi eternellamant | Assambles gant Satan, Hep biquen soulajamant, En ur guele a dân. Peguer fur eo an den A renonç d’an æsamant Eus ar vuez monden, O choas art diæsamant Evit beza da jamæs Gant Doue o repos, Ha gant ar sænt assamblez En joa ar barados. Ar seurt-se n[’]o [d]eus quet A velconi[ ]o vervel; Dre ur fizianç vras meurbet Da gaout ar vuez eterel Hac en laouenidiguez E vez neuse chenjet Quement seurt tristidiguez Ho deveus diouz ar bed. Choas a ran, va Salver, Em buez ar binijen, Soufiir a rin gant dousder Peb seurt poan hivisiquen ; Mæs roït d’in an assistanç Eus ho Speret Santel Da drec’ni va inconstanç, Ma vezin deoc’h fidel. Renonç a ran d’ar c’hic, D’ar bed ba d’an drouc-speret, D’ar pec’hejou lubric Ha d’an oll avarisdet, Ma hellin en ho presanç, Va Jesus, er maro Apparissa gant fizianç Ha mont gueneoc’h d’am bro. Amen. |
* ↑ Moullet : no heus.
* ↑ Moullet : -conio.
# Ar garante guzet

| ◄ Dre an henchou don | Ar garante guzet | Ma c’houlmig ► |
d’Efflammig an Henoret
* Em c’halon zo diskleriet eur garante vraz, vraz,
* Eur plac’hig a garan ; hi na oar ket… siouaz !
* Eur plac’hig leun a c’hened, eur plac’h fur ha kristen,
* Lavarout d’ei ma sonj e rafen, mar kredfen…
* Kentan gwech ’m oa he gwelet e oa en ti he mam,
* Lec’h chom ar plac’h yaouank didamall ha divlam !
* An de-ze, hep goût d’ezi, outi e ris eur zell,
* Eur zell a garante… O koantât turzunel !
* Da zellet eus ar plac’hig am oa ’n em ankouaet,
* Hag aboue an dro-ze ganti on goneet ;
* Goneet ’deus ac’hanon gant he zellou lirzin,
* Gant he daoulagad c’hlaz hag he c’hoarz ken sklintin,
* He mouezig flour ha tener ’gomze ken dudius
* Ma lake ma c’halon da dridal evurus…
* II
* Aboue ebarz ar c’hoajou e ven o hirvoudi,
* Daoust na penoz a rin evit laret d’ezi ?
* Pa ven pell, pell diouti, kollet em hunvreou,
* Me a lavar neuze : — Outi me ’anzavo !
* Siouaz ! pa ven ’n he c’hichen e choman dilavar,
* Eus peb tra a gomzan nemed eus ma glac’har…
* Me garfe vit komz ganti kavout mouez an Awen
* Pa gân dous ha tener war gerden ma Zelen,
* Me garfe kavout ive mouez drant al lapousig
* Evit laret d’ezi : — Ma dous, ma c’halonig ! !
* III
* Pa n’am eus mouez an Awen, na kân al lapoused,
* Me gaso d’am dousig ma hirvoudou bepred ;
* Eostig a gân er c’hoat dôn, kerz ’ta evidon-me
* Da welet ma mestrez, lar d’ei ma c’harante…
* Lavar d’ezi dre da gân : — « Turzunel ar goantan,
* » Vit da wellan mignon, ez on-me deut aman…
* » Deut ez on da laret d’it ar garante wirion
* » A verv evidout-te ebarz kreiz e galon !
* » Karout e ra ac’hanout, na gred ket en laret,
* » Ha gant-se e spered zo bemde trubuilhet.
* » Ar pez a c’houll diganit ez eo eur c’hoarzaden,
* » Eur gomz eus da galon evit ma vo laouen ;
* » An evurusan devez hen do war ar bed-man,
* » Vo an de ma roï da galonig d’ezan…
* » O turzunelig dinam, plac’hig fur ha dispar,
* » Evitan, lar d’in-me : — mignonig, me da gar !
* » Neuze ’vat, a denn-askell, me a yelo joaüs
* » Da gas d’ez servijour ar c’helo evurus…
* » Gant da gomz madelezus, e garante guzet
* » A vo chenchet ganit ’n eur galon frealzet ! »
* —o—
* Eur potr yaouank glac’haret an eus zavet ar zon,
* Pa na grede d’e “ zous ” laret e boan-galon…
# Ar fornier

| ◄ Ar miliner | Ar fornier | Ar c’harrer ► |
* Ar fornier a zeu a-zâ
* Evit mont da geuneuta,
* ’N eur zerc’hel eur forc’h houarn
* En e zaouarn.
* Hag e-pad ma c’hor e forn,
* War an taoliou e pep korn,
* Ar merc’hed, hervez ar voaz,
* A vesk o zoaz.
* Kerkent ma vez an oaled
* Ha rozellet ha skubet,
* Wami ’teu d’en em renka
* Torziou bara.
* Laret ’vefe en eur c’hiz
* Menec’h gwenn en o iliz
* Oc’h azeuli o C’hrouer
* ’Harz an aoter.
* Prim ar maen-forn ’vez priet,
* ’Keit ma weler ar merc’hed
* O heja o zavancher
* ’Benn mont d’ar gêr.
* Da c’hortoz ar boazadenn,
* Ar fornier ’ra e gempenn,
* Pa na zeu tommder e di
* D’e voredi.
* E labour a ra er bed
* Hep skuiza e damm spered :
* Red eo d’in, o va mignon,
* Beza gwirion.
# Ar freilhou koz

| ◄ Mouez an dornerez | Ar freilhou koz | Peurzorn ► |
* A-greiz bale war ar maez
* E kavis ’n eun tiegez
* ’Korn al leur, en eul lochenn,
* Eur bern freilhou digempenn.
* Poultrennet ’oa o fustou,
* Kinviet o gwalennou ;
* O c’habou ’oa prenvedet
* Evel binviou dilezet.
* Outo ne daolen evez,
* Ha warno kizellerez,
* Pa welis e staen teuzet
* Eun hano ’n eur fust skrivet.
* Goulenn ’ris ouz ar perc’hen
* Piou e oa Yann ar Seac’hen.
* — « Va mevel bras en ampoent
* « Ma lojemp an ed ’vel kent ;
* « Gwella dourner ’valee
* « ’Tre ar mor hag ar mene. »
* Ha keflusk e vuzellou
* A greskas a-nebeudou.
* Daskren mestr an tiegez
* 'Vidoun n’oa ket eur souez.
* War eul leur eun dournadeg,
* ’N he fenn daou waz kalonek
* A skôe an taol a-raok
* ’Vel m’en em vroud daou gilhog,
* En eur lakat da dremen
* O nerz e kerc’ben pep den,
* ’Oa ebad tud ar maeziou,
* O levenez er poaniou.
* ’Traou Doue ! O freilhou koz,
* Evidoc’h eo deut an noz ;
* En aner e c’hortozoc’h
* Brec’hiou da gregi ennoc’h ;
* Breman ’ren mekanikou
* En hor bro war al leuriou.
* Loued oc’h en em astenn,
* Sed ho tarvoud da viken !
* Kenna vec’h taolet en tan
* En deiz ’vo graet ouzoc’h van.
* Da vihana, ’n ho tilez
* Ho peus va anaoudegez :
* Bevet em eus en amzer
* ’Rec’h tregerni pep penn-kêr,
* Birvi pennou ar baotred
* Ha kalonou ar merc’hed.
# Ar flouren

Da « Laouenanig ar Roz »
* Ar bed ’zo leun a gened, fin ’zo d’ar gousperou
* Fin ’zo d’ar gousperou ;
* Deus ganin, ma mignonez, di rei tra la lan la,
* Deus ganin, ma mignonez, da vale ar maeziou.
* Evel an heiez spontik, tec’homp pell diouz ar vrud,
* D’ankouaz e-touez an evned sonj trubuilhus an dud.
* An trouz a skuiz ar spered hag a wask ar galon ;
* Er sioulder eman mammen al levenez gwirion.
* Eno e c’hall ar spered dispak e ziouaskell,
* Nijal da volz ar stered da glask sonjou uhel.
* Eno ’n em zant ar galon luskellet gant dudi,
* War wagen garantezus eur mor a goantiri.
* Demp, eta, eur pennadig betek flouren ma zad,
* D’azean ’skeud an haleg war ar bleuniou c’houez-vad.
* Biskoaz lec’h dudiusoc’h ! Er c’hreiz eur feunteunig,
* Tro-dro eur wazig laouen o kanan he muzik.
* Miz mae d’ei en deus gwisket ar gaeran kurunen :
* Kelve glas, haleg melen, elestr aour ha spern gwenn.
* E zorn skanv en deus brodet, ’n he falen voulouz gwer,
* Mil vleuen dantelezet, marellet a gaerder.
* Brao e vo ’n em ziskeudi er wazig melezour,
* Ha gwelet war ar bili ebad ar peskig flour ;
* Selaou richan an evned, son gwapaüs ar ran,
* Dizolo eun neiz pintik kuzet e-touez ar man.
* Ha, pa grogo an estig en e delen ken drant,
* Pa glozo ar valafen he diouaskell arc’hant,
* Pa berlezenno ar yeod gant glizen ar zerr-noz,
* Pa darnijo d’e neizig « laouenanig ar roz »,
* Neuze, da vouez ar c’hleier o son an Anjelus,
* Gant peb a vrec’hiad bleuniou ’tistrofomp evurus.
* Bleuniou tener ar flouren, frouez hon abardevez,
* A ginnnigfomp gant doujans da aoter ar Werc’hez.
KOULMIG ARVOR
# Ar gaou

| ◄ Ar fals testeni | Ar gaou | Avisio an Aviel ► |
Laret guevier, eme Sant Augustin, eo coms a enep ar pez a songer. Ne leret quet a c’hevier, eme ar Speret-Santel ; rac ar gueno a brononç ar gaou, a ro ar maro d’an ine.
N’en deo jamæs permetet laret guevier evit bezàn gourdrouset, pilet, conserv e vado, e vuez, e henor, pas memes evit sauvetaat ine on nessàn. Doue eo ar virionez, na ell quet soufr ar guevier, ha n’en deus quet a ezom eus on guevier. Na eller jamæs ober un drouc evit procuri ur vad. An oll guirioneo ne dint quet mad da laret, tevel ha læret guevier a so daou. Ar pez a ouzomp dindan ar secret naturel a ellomp da nac’h, rac na ellomp en disolo ep bezàn parjur ; hac аr pez a ouzomp er guis se a so evel pa n’en gouefemp quet. Evel-se ur C’hovesour dre an oll lezenno divin hac humen, a ell nac’h memes gant seramant penaus ne voar netra eus ar pez a vo lavaret dezàn en covesion. Un avocat, ur medecin, ur mignon a so obliget da devel voar ar pez so bet laret deze dindan ar secret naturel. Doue memes en ordren erguis se ; lennet ar proverbo eus a Salomon. Ar brudanç, ar justiç, ar charite a ra un dever da devel voar gals a dreo. Mæs pa voar obliget da goms, leret bepret ar virionez, peautramaat e veac’h coupabl a c’haou : or ar c’haouyadet a so bugale satan, ar re a gar ar virionez, bugale Jesus -Christ, peini eo an hent, ar virionez hac ar vuez. Leveromp eta alies gant ar Roue prophet : Sourci on bezo dreist pep tra evit non pas pec’hi dre on zeod.
# Ar follentez

| ◄ Kaerder komzou Doue | Ar follentez | Meulodi Doue ► |
"Pont lan Dreger"
* 2.
* Holl joausted an douar ma a zo ber ha trompluz,
* Mes an hini a glaskan me eo karante Jesus.
* ’Vit bemdez he garout.
* Ra roio skoazel d’in.
* Hag ar c’hras ar gallout.
* Da viret na bec’hin.
* 3.
* Chanch hirie eta va c’halon, he laka net ha pur.
* Evit ma kavi te ennhi bepred da blijadur.
* Ro d’in eur feiz nevez.
* A vezo beo ha krenv.
* ’Vit ma c’heulin bemdez.
* A vrema bete n’env.